REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/178-24

28. februar 2025. godine

B e o g r a d

ZAPISNIK

20. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 28.FEBRUARA 2025. GODINE

Sednica je počela u 9,00 časova.

 Sednicom je predsedavao Veroljub Arsić, predsednik Odbora.

Sednici su prisustvovali članovi Odbora: Ana Beloica Martać, Svetlana Milijić, Tijana Davidovac, Nenad Krstić, Akoš Ujhelji, Zagorka Aleksić i Ilo Mihajlovski.

Sednici su prisustvovali zamenici članova Odbora: Jasmina Palurović i Snežana Paunović (zamenik Dušana Bajatovića).

Sednici nisu prisustvovali članovi Odbora: Nikola Radosavljević, Branko Pavlović, Dušan Nikezić, Peđa Mitrović, Miroslav Aleksić, Nenad Mitrović, Vladimir Jelić, niti njihovi zamenici.

Na poziv predsednika, sednici su prisustvovali predstavnici Narodne banke Srbije: Jorgovanka Tabaković, guverner; Darko Stamenković, generalni direktor Sektora za kontrolu poslovanja banaka; Stefan Kovačević, generalni direktor Sektora za devizne poslove i kreditne odnose sa inostranstvom; Dejan Dević, generalni direktor Direkcije za zakonodavno-pravne poslove i Tatjana Žuža, viši savetnik za odnose sa državnim institucijama; predstavnici Ministarstva finansija: Branka Đorđević i Olivera Zdravković iz Sektora za finansijski sistem i Dragan Babić i Stefan Milanović iz Uprave za javni dug.

Na predlog predsednika, Odbor je jednoglasno (10 glasova za) utvrdio sledeći

D n e v n i r e d:

1. Razmatranje Predloga zakona o zaštiti korisnika finansijskih usluga, koji je podnela Narodna banka Srbije (broj 400-2813/24 od 25. novembra 2024. godine), u načelu;

2. Razmatranje Predloga zakona o izmenama i dopunama Zakona o bankama, koji je podnela Narodna banka Srbije (broj 422-2814/24 od 25. novembra 2024. godine), u načelu;

3. Razmatranje Predloga zakona o izmenama i dopunama Zakona o Narodnoj banci Srbije, koji je podnela Narodna banka Srbije (broj 422-2811/24 od 25. novembra 2024. godine), u načelu;

4. Razmatranje Predloga zakona o izmenama i dopunama Zakona o deviznom poslovanju, koji je podnela Narodna banka Srbije (broj 400-2812/24 od 25. novembra 2024. godine), u načelu;

5. Razmatranje Predloga zakona o davanju garancije Republike Srbije u korist Banca Intesa AD Beograd za izmirivanje obaveza Javnog preduzeća „Srbijagas“ Novi Sad, po osnovu ugovora o kreditu radi izgradnje razvodnog gasovoda Beograd-Valjevo-Loznica, koji je podnela Vlada (broj 011-2768/24 od 22. novembra 2024. godine), u načelu;

6. Razmatranje Predloga zakona o davanju garancije Republike Srbije u korist OTP banke Srbija akcionarsko društvo Novi Sad i Banke Poštanska štedionica akcionarsko društvo Beograd za izmirivanje obaveza Javnog preduzeća „Srbijagas“ Novi Sad, po osnovu ugovora o kreditu radi izgradnje primopredajnih stanica Horgoš, Podzemno skladište gasa Banatski Dvor i Loznica, koji je podnela Vlada (broj 011-2769/24 od 22. novembra 2024. godine), u načelu;

7. Razmatranje Predloga zakona o davanju garancije Republike Srbije u korist Banca Intesa AD Beograd i Banke Poštanska štedionica akcionarsko društvo Beograd za izmirivanje obaveza Javnog preduzeća „Srbijagas“ Novi Sad, po osnovu ugovora o kreditu radi izgradnje razvodnog gasovoda Leskovac-Vranje, koji je podnela Vlada (broj 011-2770/24 od 22. novembra 2024. godine), u načelu;

8. Razmatranje Predloga zakona o davanju garancije Republike Srbije u korist Banke Poštanska štedionica akcionarsko društvo Beograd za izmirivanje obaveza Javnog preduzeća „Srbijagas“ Novi Sad za finansiranje razvoja distributivne mreže, uključujući merne stanice kao i rehabilitaciju gasovodnog sistema i jačanje transportnih i skladišnih kapaciteta gasovoda u Republici Srbiji, koji je podnela Vlada (broj 011-2771/24 od 22. novembra 2024. godine), u načelu.

 Odbor je jednoglasno (10 glasova za) prihvatio predlog predsednika Odbora da se obavi zajednički načelni pretres o tač. 1. do 8. predloženog dnevnog reda, u skladu sa članom 157. stav 2. Poslovnika Narodne skupštine, s tim da će se Odbor izjašnjavati o svakoj tački pojedinačno.

 Pre početka zajedničkog načelnog pretresa o tačkama dnevnog reda, predsednik Odbora je obavestio članove Odbora da je Vlada dostavila Mišljenje o predlozima zakona od 1. do 3.tačke dnevnog reda, u skladu sa članom 155. Poslovnika Narodne skupštine.

\* \* \*

 ZAJEDNIČKI NAČELNI PRETRES O TAČ. 1. DO 8. DNEVNOG REDA

Jorgovanka Tabaković, guverner Narodne banke Srbije obrazložila je Predlog zakona o zaštiti korisnika finansijskih usluga, Predlog zakona o izmenama i dopunama Zakona o bankama , Predlog zakona o izmenama i dopunama Zakona o Narodnoj banci Srbije i Predlog Zakona o izmenama i dopunama Zakona o deviznom poslovanju.

Guverner NBS istakla je da se Predlogom zakona o zaštiti korisnika finansijskih usluga predložena ograničenja kamatnih stopa odnose na sve vrste kredita - stambene kredite, potrošačke i gotovinske kredite uključujući i kreditne kartice kao i dozvoljena i nedozvoljena prekoračenja na tekućim računima. Maksimalna vrednost efektivne kamatne stope kod kreditne kartice će do sledeće promene referentne stope Narodne banke Srbije iznositi 17,75% a za dozvoljeno i nedozvoljeno prekoračenje po tekućem računu 19,75%. Maksimalna kamatna stopa za gotovinske i potrošačke kredite će iznositi 14,75% dok bi efektivna stopa bila ograničena na 15,75%. Maksimalna kamatna stopa koja je predložena za stambene kredite je prosečna ponderisana kamatna stopa na postojeće stanje kredita uvećana za jednu četvrtinu stope, pri čemu se uvećanje primenjuje tek od 2028. godine. Do početka primene postoje dva prelazna perioda: prvi period traje tokom 2025. godine kada će maksimalna stopa iznositi 5,0% na sve postojeće i novoodobrene stambene kredite sa promenljivom stopom, kao i na novoodobrene sa fiksnom stopom, dok će drugi prelazni period važiti tokom 2026. i 2027. godine kada će maksimalna stopa biti jednaka prosečnoj ponderisanoj stopi na postojeće stanje kredita za promenljivu stopu i novoodobrene za fiksnu stopu uvećanoj za jednu petinu.

 U daljem izlaganju, Jorgovanka Tabaković naglasila je da je jedan od ciljeva donošenja Zakona o izmenama i dopunama Zakona o bankama da se upotpuni efikasnost i efektivnost već uspostavljenog okvira za restrukturiranje banaka uz istovremeno dalje usklađivanje u ovoj oblasti s Direktivom 2014/59 EU. S tim u vezi, najvažnija novina ovog predloga zakona je obrazovanje Fonda za restrukturiranje banaka u cilju obezbeđivanja dodatne zaštite javnih sredstava, a kojim će upravljati Narodna banka Srbije.

 Osnovni cilj donošenja Zakona o izmenama i dopunama Zakona o Narodnoj banci Srbije je dalji razvoj savremenih rešenja u vršenju funkcije centralne banke kao bi ona bila efikasnija u odgovorima na novine na finansijskim tržištima. Predložena rešenja odnose se na: pravo preče kupovine Narodne banke Srbije u vezi sa zlatom dobijenim eksploatacijom rudnih bogatstava po tržišnim principima, unapređenje rada Saveta guvernera, pravni osnov da Narodna banka Srbije izdaje dinar u digitalnom obliku, kao i dalje usklađivanje zakonodavnog okvira sa pravnim tekovinama EU u okviru Pregovaračkog poglavlja 17.

 Guverner Narodne banke Srbije u daljem izlaganju obrazložila je razloge za donošenje Zakona o izmenama i dopunama Zakona o deviznom poslovanju. Predložene izmene odnose se na dalje unapređenje pravnih okvira za kontrolu deviznog i menjačkog poslovanja i jačanje nadzornih ovlašćenja Narodne banke Srbije u ovoj oblasti.

Dragan Babić iz Uprave za javni dug, obrazložio je potrebu za donošenjem Zakona o davanju garancije Republike Srbije u korist banaka za izmirivanje obaveza Javnog preduzeća "Srbijagas" Novi Sad, koje je predložila Vlada.

Razlozi za donošenje Zakona o davanju garancije Republike Srbije u korist Banca Intesa AD Beograd za izmirivanje obaveza Javnog preduzeća "Srbijagas" Novi Sad sadržani su u članu 16. stav 4. Zakona o javnom dugu, odnosno u potpisanim ugovoru u iznosu od 30.000.000 evra radi izgradnje razvodnog gasovoda Beograd-Valjevo-Loznica. U potpisanom ugovoru, povlačenje sredstava kredita u iznosu do 30.000.000 evra uslovljeno je davanjem garancije Republike Srbije odnosno stupanjem na snagu zakona o davanju garancije Republike Srbije.

Razlozi za donošenje Zakona o davanju garancije Republike Srbije u korist OTP banke Srbija akcionarsko društvo Novi Sad i Banke Poštanska štedionica akcionarsko društvo Beograd za izmirivanje obaveza Javnog preduzeća „Srbijagas“ Novi Sad, po osnovu ugovora o kreditu radi izgradnje primopredajnih stanica Horgoš, Podzemno skladište gasa Banatski Dvor i Loznica, sadržani su u članu 16. stav 4. Zakona o javnom dugu, odnosno u potpisanim ugovorima u iznosu do 60.000.000 evra radi izgradnje primopredajnih stanica Horgoš, Podzemno skladište gasa Banatski Dvor i Loznica. U potpisanim ugovorima, povlačenje sredstava kredita u iznosu do 60.000.000 evra uslovljeno je davanjem garancije Republike Srbije odnosno stupanjem na snagu ovog zakona.

Razlozi za donošenje Zakona o davanju garancije Republike Srbije u korist Banca Intesa AD Beograd i Banke Poštanska štedionica akcionarsko društvo Beograd za izmirivanje obaveza Javnog preduzeća „Srbijagas“ Novi Sad, po osnovu ugovora o kreditu radi izgradnje razvodnog gasovoda Leskovac-Vranje, sadržani su u članu 16. stav 4. Zakona o javnom dugu, odnosno u potpisanim ugovorima u iznosu do 60.000.000 evra radi izgradnje razvodnog gasovoda Leskovac-Vranje. U potpisanim ugovorima, povlačenje sredstava kredita u iznosu do 60.000.000 evra uslovljeno je davanjem garancije Republike Srbije odnosno stupanjem na snagu ovog zakona.

Razlozi za donošenje Zakona o davanju garancije Republike Srbije u korist Banke Poštanska štedionica akcionarsko društvo Beograd za izmirivanje obaveza Javnog preduzeća „Srbijagas“ Novi Sad za finansiranje razvoja distributivne mreže, uključujući merne stanice kao i rehabilitaciju gasovodnog sistema i jačanje transportnih i skladišnih kapaciteta gasovoda u Republici Srbiji sadržani su u članu 16. stav 4. Zakona o javnom dugu, odnosno u potpisanim ugovorima u iznosu do 51.000.000 evra za finansiranje razvoja distributivne mreže, uključujući merne stanice kao i rehabilitaciju gasovodnog sistema i jačanje transportnih i skladišnih kapaciteta gasovoda u Republici Srbiji. U potpisanom ugovoru, povlačenje sredstava kredita u iznosu do 51.000.000 evra uslovljeno je davanjem garancije Republike Srbije, odnosno stupanjem na snagu ovog zakona.

Zakonom o budžetu Republike Srbije za 2024. godinu, članom 3. predviđeno je davanje garancije Republike Srbije kod domaćih i stranih poslovnih banaka za JP "Srbijagas" Novi Sad za kapitalne investicije za razvoj distributivne mreže, uključujući merne stanice, kao i rehabilitaciju gasovodnog sistema i jačanje transportnih i skladišnih kapaciteta gasovoda u Republici Srbiji.

U diskusiji su učestvovali Snežana Paunović, Veroljub Arsić i Ilo Mihajlovski, čija su izlaganja tonski snimana.

\* \* \*

Odbor je, zatim, prešao na odlučivanje o Prvoj do Osme tačke dnevnog reda.

**1. tačka dnevnog reda**

Odbor za finasije, republički budžet i kontrolu trošenja javnih sredstava je jednoglasno (10 glasova za) odlučio da predloži Narodnoj skupštini da prihvati Predlog zakona o zaštiti korisnika finansijskih usluga, u načelu.

Odbor za finasije, republički budžet i kontrolu trošenja javnih sredstava je jednoglasno (10 glasova za) odlučio da prihvati amandman Vlade na član 73. Predloga zakona.

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava je odlučio da podnese

I Z V E Š T A J

 Odbor je, u skladu sa članom 155. stav 3. Poslovnika Narodne skupštine, odlučio da predloži Narodnoj skupštini da prihvatiPredlog zakona o zaštiti korisnika finansijskih usluga, koji je podnela Narodna banka Srbije, u načelu, sa amandmanom Vlade podnetim na član 73. Predloga zakona.

 Za izvestioca Odbora na sednici Narodne skupštine određen je Veroljub Arsić, predsednik Odbora.

**2. tačka dnevnog reda**

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava je jednoglasno (10 glasova za) odlučio da podnese

I Z V E Š T A J

 Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvatiPredlog zakona o izmenama i dopunama Zakona o bankama, koji je podnela Narodna banka Srbije, u načelu.

 Za izvestioca Odbora na sednici Narodne skupštine određen je Veroljub Arsić, predsednik Odbora.

**3. tačka dnevnog reda**

Odbor za finasije, republički budžet i kontrolu trošenja javnih sredstava je jednoglasno (10 glasova za) odlučio da predloži Narodnoj skupštini da prihvati Predlog zakona o izmenama i dopunama Zakona o Narodnoj banci Srbije, u načelu.

Odbor za finasije, republički budžet i kontrolu trošenja javnih sredstava je jednoglasno (10 glasova za) odlučio da prihvati amandman Vlade na član 20. Predloga zakona.

Odbor za finasije, republički budžet i kontrolu trošenja javnih sredstava je većinom glasova (9 glasova za, 1 nije glasao) odlučio da prihvati amandman Vlade na član 26. Predloga zakona.

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava je odlučio da podnese

I Z V E Š T A J

 Odbor je, u skladu sa članom 155. stav 3. Poslovnika Narodne skupštine, odlučio da predloži Narodnoj skupštini da prihvatiPredlog zakona o izmenama i dopunamaZakona o Narodnoj banci Srbije, koji je podnela Narodna banka Srbije, u načelu, sa amandmanima Vlade podnetim na čl. 20. i 26. Predloga zakona.

 Za izvestioca Odbora na sednici Narodne skupštine određen je Veroljub Arsić, predsednik Odbora.

**4. tačka dnevnog reda**

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava je jednoglasno (10 glasova za) odlučio da podnese

I Z V E Š T A J

 Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvatiPredlog zakona o izmenama i dopunama Zakona o deviznom poslovanju, koji je podnela Narodna banka Srbije, u načelu.

 Za izvestioca Odbora na sednici Narodne skupštine određen je Veroljub Arsić, predsednik Odbora.

**5. tačka dnevnog reda**

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava je jednoglasno (10 glasova za) odlučio da podnese

I Z V E Š T A J

 Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o davanju garancije Republike Srbije u korist Banca Intesa AD Beograd za izmirivanje obaveza Javnog preduzeća "Srbijagas" Novi Sad, po osnovu ugovora o kreditu radi izgradnje razvodnog gasovoda Beograd-Valjevo-Loznica, koji je podnela Vlada, u načelu.

Za izvestioca Odbora na sednici Narodne skupštine određen je Veroljub Arsić, predsednik Odbora.

**6. tačka dnevnog reda**

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava je jednoglasno (10 glasova za) odlučio da podnese

|  |
| --- |
| I Z V E Š T A J Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o davanju garancije Republike Srbije u korist OTP banke Srbija akcionarsko društvo Novi Sad i Banke Poštanska štedionica akcionarsko društvo Beograd za izmirivanje obaveza Javnog preduzeća "Srbijagas" Novi Sad, po osnovu ugovora o kreditu radi izgradnje primopredajnih stanica Horgoš, Podzemno skladište gasa Banatski Dvor i Loznica, koji je podnela Vlada, u načelu. |
|  |

Za izvestioca Odbora na sednici Narodne skupštine određen je Veroljub Arsić, predsednik Odbora.

**7. tačka dnevnog reda**

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava je jednoglasno (10 glasova za) odlučio da podnese

|  |
| --- |
| I Z V E Š T A J Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o davanju garancije Republike Srbije u korist Banca Intesa AD Beograd i Banke Poštanska štedionica akcionarsko društvo Beograd za izmirivanje obaveza Javnog preduzeća "Srbijagas" Novi Sad, po osnovu ugovora o kreditu radi izgradnje razvodnog gasovoda Leskovac-Vranje, koji je podnela Vlada, u načelu.Za izvestioca Odbora na sednici Narodne skupštine određen je Veroljub Arsić, predsednik Odbora. |
|  |

**8. tačka dnevnog reda**

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava je jednoglasno (10 glasova za) odlučio da podnese

|  |
| --- |
| I Z V E Š T A J Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o davanju garancije Republike Srbije u korist Banke Poštanska štedionica akcionarsko društvo Beograd za izmirivanje obaveza Javnog preduzeća "Srbijagas" Novi Sad za finansiranje razvoja distributivne mreže, uključujući merne stanice kao i rehabilitaciju gasovodnog sistema i jačanje transportnih i skladišnih kapaciteta gasovoda u Republici Srbiji, koji je podnela Vlada, u načelu. Za izvestioca Odbora na sednici Narodne skupštine određen je Veroljub Arsić, predsednik Odbora. |
|  |

 Sednica je završena u 10,10 časova.

 Sednica je tonski snimana.

 SEKRETAR PREDSEDNIK

 Tijana Ignjatović Veroljub Arsić